
Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Woord taol (taal) heet mie es ein betekenis. In d'n ierste plaots geit't um 'n manier vaan communicatie in 
't algemein en vaan minseleke communicatie met e systeem vaan geordende klang in't biezoonder. Bij alle 
minse is 't vermoge taol te liere aongebaore, oetgezoonderd bij de ergste zwakzinnege. Inkel hoeg 
ontwikkelde walvessoorte hobbe ouch taol, boe-oonder d'n tummeleer en d'n orka. 

In de twiede plaots is ein taol e systeem boebinne 't minselek (of "dolfienlik", zuug bove) vermoge tot 
taolvorming vormgegeve en nao zieker regele gesjik weurt. De versjelle tosse twei zolke systeme make, tot 
veer vaan versjeie taole spreke. 

Evels heet edere mins zien eige manier vaan spreke. Aofzoonderleke minseleke spraak neump me 'n idiolek. 
E dialek is't taolcontinuiim vaan mier dan ein spreker, die hun idiolekte zoe diech bij ein ligke tot me kint 
zegke tot ze oongeveer 'tzelfde praote. 'n Aontal dialekte same ligke binne de band vaan ein taol. Vaol taole 
hobbe ei normatief dialek boe-in alle sjrifteleke communicatie en de meiste officieel mondeling conversatie 
plaotsveend; me sprek in zoe geval vaan Standerdtaol 

In dees terminologie zit ei groet probleem: de grens tosse dialek en taol. Vreuger waor't gebrukelek um, 
wienie orges e standerdtaol bestoont, alle taolvarieteite vaan dat gebeed, es ze neet hiel erg aofweke, es 
dialekte vaan die ein taol te beneume. Zoe woort't dialek vaan Zittert Nederlands geneump, en't dialek vaan 
Tudder Duits. Allewijl is't evels gewoener um taole mie nao taolkondege eigensjappe in te deile. Zoe is de 
leste decennia de vraog oontstoon of't Limburgs neet es apaarte taol gezeen mos weure. Oeteindelek is de 
taol door de Nederlandse euverheid in 1997 erkind. 

In Europa weure e kleine tachteg taole gesproke, sinds me de definitie vaan taol verwijd heet. In de ganse 
wereld weure wel 3000 tot 6000 taole gesproke, allewel tot vaol vaan die taole eigelek mie dialekte vaanein 
zien. De indeiling vaan ethnologue.com (http://www.ethnologue.com) oondersjeit beveurbeeld in Nederland 
"taole" wie Zieuws, Noordoestveluws, Achterhooks, Veenkoloniaals etc. 

't Is te verwachte tot temeenste de helf vaan alle taole binne viefteg jaor oetgestoorve zal zien, de meist 
pessimistische schaatinge goon zelfs oet vaan negeteg procent. 


De volgende sectie van dit artikel is gesjreve in't Norbiks. 

't Sjpraeeke van de eege taal is bie 't VN-Verdrag Bupo 'n kultureel rech. Alleng in't oonderwies en't 
beroepslaeve kenne eise gesjteld waeere. In alle aander formeel situaties haat me rech op 'ne tolk. ^ 

Klik hei veur 'n provisorische lies met taole. 

